

Emlékeztető az önkormányzati bérlakások hasznosításával kapcsolatos kintlévőségek kezelése (követeléskezelés) tárgyban tartott megbeszélésről

Feladatok:
1. Az eddigi négyféle kimutatás helyet a jövőben kettő kimutatás készítése a lakásügyi hátralékok vonatkozásában: egy havi jelentés és egy negyedéves jelentés készítése (a lentebb részletezettek szerint). Heti jelentés készítésére jegyző úr számára a továbbiakban nincs szükség.
[bookmark: _Hlk96076484]Felelős: Bánszegi Balázs osztályvezető a Gazdasági Főosztály illetékes munkatársaival együttműködve
Határidő: a havi és a negyedéves kimutatás esetében is a vonatkozó hónapot követő hónap 15. napja
(az augusztus havi jelentést már ebben a formában kell elkészíteni).

2. Annak pontos meghatározása, átgondolása, szabályozása, hogy a lakásbérleti szerződések felmondásában írt határidőt kivetően a bérleményellenőrök mikor menjenek ki ellenőrizni a kiköltözés megtörténtét.
Felelős: Bánszegi Balázs osztályvezető a Zuglói Zrt.-vel együttműködve.

3. Részletes jelentés készítése az elhunyt ügyfelek lakásügyi kintlévőségeiről a jelenlegi státusz megjelölésével (pl. hagyatéki eljárás alatt áll, még nem áll hagyatéki eljárás alatt, már lezárult a hagyatéki eljárás stb.), javaslat készítése az ügymenet lezárásának gyorsítására, hatékonyabb lefolytatására vonatkozóan.
[bookmark: _Hlk96076017][bookmark: _Hlk96073438]Felelős: Bánszegi Balázs osztályvezető a Gazdasági Főosztály illetékes munkatársaival együttműködve
Határidő: 2022. szeptember 30.

Dr. Tiba Zsolt jegyző úr a lakásügyi hátralékok kezelésének folyamatát kéri áttekinteni a jelenlévőkkel, a felszólítástól a végrehajtásig.

I. Lakásügyi hátralékokról készülő jelentések egyes kérdései

A Lakáshasznosítás Osztály jelenleg négyféle kimutatást készít összesen a lakásügyi kintlévőségekről, ehelyett a jövőben két féle kimutatás készüljön az alábbiak szerint:

Havonta egy jelentés készítése Vida Attila tanácsnok úr által javasoltak szerint, kiegészítve a jegyző úr által ez idáig kért heti jelentés elemeivel (a szöveges és táblázatos elemekkel is).
Negyedévente egy jelentés készítése Vida Attila tanácsnok úr által javasoltak szerint, kiegészítve a jegyző úr által ez idáig kért negyedéves jelentés elemeivel. 
A negyedéves jelentés többletelemeit a havi jelentésben is fel kell tüntetni, de ezeket az adatokat csak negyedévente kell kitölteni (három hónapnál régebb óta tartozók, tartozás összege, releváns intézkedés). Tanácsnok úr hangsúlyozza, hogy a negyedéves jelentésben mindenképpen fel kell tüntetni, hogy az adósságrendezés alatt lévő érintettekkel mi történik, milyen intézkedések vannak folyamatban azokkal szemben, akiknek fizetniük kellene, de nem fizetnek.
A következő havi (2022. augusztusi) adatokat már ebben az új típusú jelentés formátumban kell elkészíteni.

Vida Attila tanácsnok úr kérése szerint a következő jelentésben fel kell tüntetni a 2021 év eleji és a 2022. év eleji fizetési meghagyások számát és az abból végrehajtás alatt állók számát, a peresített ügyek számát. A jelentésekből (a szöveges és táblázatos részben egyaránt) egyértelműen tűnjön ki, hogy melyek a görgetett adatok és melyek vonatkoznak az adott időszakra. 

Rózsa András alpolgármester úr kérdésére válaszolva Bánszegi Balázs osztályvezető úr megerősíti, hogy az elhunyt személyekre vonatkozó kintlévőség a szolgáltatott adatok alapján valóban 236 millió forint, illetve tisztázódik, hogy a 100 000 forint alatti tartozások esetében nincs hangsúlyos eljárási különbség a magasabb összegű kintlévőségekhez képest, mindösszesen annyi, hogy kapacitás hiány esetén, a nagyobb összegű hátralékok behajtását veszi előrébb a Lakáshasznosítási Osztály.

II. Eljárásrendi folyamatok megbeszélése

[bookmark: _Hlk111724288]Jegyző úr összefoglalása alapján az elvárt gyakorlat az, hogy az érintett ügyfél a 2 hónapos összegű tartozás követő után felszólítást kap, 3 hónapos összegű tartozás után fizetési meghagyást kap, 6 hónapos összegű tartozás után pedig az Önkormányzat - kizáró indok hiányában – felmondja a szerződést, majd indokolt esetben kilakoltatási pert indíthat.
Jegyző úr kéri Bánszegi Balázs osztályvezetőtől, hogy határozzák meg, hogy a szerződés felmondása után mikor küldjék ki a bérleményellenőröket a kiköltözés ellenőrzése végett. 

Vida Attila tanácsnok úr a későbbiekben kérni fogja annak tisztázását, hogy a június 30-ai záró kimutatásban miért van még mindig 150 ügy, ahol nem indult végrehajtás, illetve kéri, hogy a jövőben a komoly összegű tartozással rendelkezők esetében – amennyiben a jogszabályi, eljárásrendi keretek lehetővé teszik – induljon meg a szerződés felmondása.

Jegyző úr kérdésére válaszolva Bánszegi Balázs osztályvezető tájékoztatása szerint a 6 hónapon túli tartozóknál a szerződés felmondása az esetek 80 %-ában az érintett ügyfél kérésére nem indul meg, mivel a teljes tartozás rendezésére vagy részletfizetésre ígéretet tesz. Az adósságrendezés elbírálási ügymenetének átfutási ideje akár 1-2 hónap is lehet. Mindezt Gálné Lippai Zsuzsanna pénzügyi ügyintéző is megerősíti azzal, hogy az arányokról nem tud nyilatkozni. A fizetések megállapodás szerinti ütemben történő teljesülését a Gazdasági Főosztály munkatársai figyelemmel követik.

Vida Attila tanácsnok úr észrevételei alapján jegyző úr kéri Bánszegi Balázs osztályvezetőtől a negyedéves beszámolóban pontosan, átláthatóan, tételesen feltüntetni, hogy a 6 hónapon túli tartozók esetében miért nincs felbontva a szerződés.

Rózsa András alpolgármester úr kérésére Bánszegi Balázs osztályvezető elmondja, hogy az elhunyt tartozók kintlévőségeire hitelezői igény nyújtanak be, a hagyatéki eljárás lezárulása után pedig – ha a kintlévőség nem követelhető az örökösöktől – a tartozás kivezethető a rendszerből.

Jegyző úr kéri Bánszegi Balázs osztályvezetőtől annak egyértelmű kimutatását, hogy a megadott 236 millió forint összegű, elhunytakra vonatkozó hátralékból mennyi az, ami már kivezethető, esetleg már ki van vezetve, és mennyi az, ami még folyamatban lévő ügy, (hagyatéki eljárás alatt áll, vagy az még el sem indult a hagyatéki eljárás, stb.). 
Kéri továbbá az ügymenet hatékonyabbá tételére vonatkozó javaslat kidolgozását (pl. közjegyzők megkeresése, stb.).

(Az emlékeztetőt készítette: Pomázi-Kiss Anikó humánpolitikai referens)

